“મુંબઈના સ્મશાનમાં અંતિમવિધિ ચાલી રહી છે. ચિતાની આસપાસ વ્હાઈટ ઍન્ડ વ્હાઈટમાં વીસ-પચ્ચીસ પુરુષો શોકમગ્ન ઊભેલા છે. એવામાં લાલચટાક ટ્રૅકસુટ્સધારી, સ્પૉર્ટ્સ શૂઝ, આંખો પર કાળા ગોગલ્સ ચડાવેલો એક યુવાન (અરુણોદયસિંહ) કોઈને શોધતો આવી ચડે છે. એને અહીં મળવા બોલાવનાર (ગજરાજ રાવ) ઈશારો કરી પોતાની પાસે બોલાવે છે. આંખોમાં આશ્ચર્યના ભાવ સાથે પેલો રેડ ટ્રૅકસુટ એને પૂછે છેઃ “આપણે ક્યારેય મળ્યા નથી, ખાલી ફોન પર વાત થઈ છે. તમે મને ઓળખ્યો કેવી રીતે”? પેલો પગથી માથા સુધી એનું નિરક્ષણ કરી, ખાલી મલકે છે… જાણે કહેતો હોય કે સ્મશાનમાં આવાં કપડાં પહેરીને આવનાર આગંતૂક જ હોને…